laion/Wikipedia-Exotic huggingface dataset:
עידו דוידי

עידו דוידי (נולד ב-2 באוגוסט 1996) הוא כדורסלן ישראלי, המשחק בעמדת הקלע בקבוצת הפועל גלבוע גליל מהליגה הלאומית בכדורסל. דוידי גדל באלפי מנשה. הוא נכדו של שוער הכדורגל בנימין מזרחי, ששיחק בין השאר בנבחרת ארץ ישראל, בית"ר תל אביב ומכבי תל אביב בסוף שנות ה-30 של המאה ה-20. עידו דוידי החל לשחק כדורסל כילד במועדון המקומי "מכבי אלפי מנשה". בהמשך בגיל הנוער עבר לשחק במחלקת הנוער של מכבי רעננה ומשם המשיך בקריירה מקצוענית של שחקן כדורסל. במקביל לקריירת שחקן הכדורסל, החל מ־2019 משמש כמאמן כושר במחלקת נוער של הפועל תל אביב. נכון ל-2020, הוא לומד לתואר ראשון במתמטיקה באוניברסיטה הפתוחה. בילדותו שיחק בקבוצה המקומית שבאלפי מנשה. נקודת המפנה התרחשה בכיתה ח' לאחר ניצחון בגביע על הקבוצה ממכבי רעננה, בקהל ישב המנהל המקצועי רון נוה של המפסידים שהתרשם מהיכלות שהציג דוידי. בשנה שלאחר מכן הוא עבר לשחק תחת נוה בנוער של מכבי רעננה. ביחד עם קבוצת הנוער זכה בכיתה יא' באליפות הליגה לנוער ובכיתה יב', כאשר הוא משמש כאחד משני הקפטנים של הקבוצה, זכה בדאבל של אליפות וגביע. בתיכון למד במגמת הכדורסל של מטרו-ווסט שם שלוש שנים ברציפות נעצרה הקבוצה בשלב רבע הגמר של אליפות ליגת העל לתיכונים. במקביל למשחקיו כחריג גיל בנוער לאומית בעונת 2014/2015 השתלב גם בקבוצת מכבי רעננה מהליגה הלאומית בכדורסל. בעונה הבאה, עונת 2015/2016, עבר לשחק בקבוצת הפועל עמק חפר מהליגה הארצית בכדורסל איתה זכה בגביע האיגוד בכדורסל. בעונות 2016/2017 עבר לשחק בקבוצת הפועל כפר סבא מההליגה הלאומית בכדורסל אשר איתה הגיע בתום העונה לשלב חצי הגמר. בעונה הבאה המשיך בכ"ס לעונה נוספת שבסופה הקבוצה נעצרה בשלב רבע הגמר. בעונות 2018/2019 עבר לשחק במכבי הוד השרון. בתום העונה נבחר על ידי מאמני הליגה לשחקן ההגנה של העונה. בעונות 2019/2020 המשיך לשנה נוספת בקבוצה הפעם כקפטן הקבוצה. בסיום העונה המוקדמת עקב משבר הקורונה נבחר לחמישייה השנייה של העונה עם 14 נקודות בממוצע למשחק. עם הפסקת הליגה חתם דוידי לשנתיים בקבוצת הפועל אילת מליגת העל בכדורסל. בעונתו הראשונה בקבוצה (2019/20) שיחק דוידי בכל 7 משחקי הליגה והעמיד ממוצע של 3 נק' ו-0.9 ריב' למשחק ב-12.3 דק' בממוצע., בעונתו השנייה באילת שותף ב-4 משחקים בלבד ב-2.8 דק' למשחק בממוצע, בינואר 2021 שוחרר מאילת וחתם בעירוני נהריה גם היא מליגת העל. לקראת עונת 2021/22 חתם בקבוצת עירוני קריית אתא. כקפטן הקבוצה זכה עם הקבוצה באליפות הליגה הלאומית לעונת 2021/22 לאחר ניצחון בסדרת הגמר נגד מכבי עירוני רמת גן. בעונה הבאה שיחק מדי קריית אתא בליגת העל והעמיד ממוצא של 3.1 נק' ו-1.4 אסיסטים ב-13.7 דק' לקראת עונת 2023/24 חתם בהפועל גלבוע גליל מהליגה הלאומית. היה חלק בסגל של נבחרת הטרום קדטים ובנבחרת העתודה תחת דן שמיר היה חלק מהסגל המורחב. עידו דוידי, ברשת החברתית אינסטגרם פרופיל, באתר eurobasket פרופיל השחקן, באתר מנהלת ליגת העל בכדורסל פרופיל השחקן באתר ספסל לאומית: החמישיה השניה, ‏21 במרץ, 2020 יעקב מאיר, עידו דוידי סיכם לשנתיים בהפועל אילת, באתר ישראל היום, ‏26 במאי, 2020 סטט' אישית תומר חבז, ברוכה הבאה: אליצור קריית אתא שבה לליגת העל, באתר ynet, 20 במאי 2022
קצין רפואת שיניים

קצין רפואת שיניים (בר"ת: קָרָ"ש) הוא רופא שיניים וקצין בחיל הרפואה. זאת להבדיל מקצין רפואה (קָרָ"פּ), שהוא רופא, ומקצין ארגון רפואה (קא"ר), שהוא קצין בחיל הרפואה שאינו רופא (ולרוב התחיל דרכו כחובש). הקר"ש אחראי על פיקוד, ארגון וניהול מרפאות השיניים בצה"ל בשגרה ובעת חירום, בנוסף על תחום אחריותו הקליני. קציני רפואת השיניים מתחילים דרכם הצבאית, לרוב כעתודאים הלומדים רפואת שיניים בתוכנית בינה, אך ישנם קר"שים המתגייסים לאחר שלמדו רפואת שיניים, אחרי שירותם הסדיר (אוכלוסייה זאת נקראת "חוזרי שירות"). כהכשרת קצונה, הקר"שים עוברים קורס קצינים בבה"ד 1 ולאחריו השלמה חילית במשך כ-4 שבועות בבה"ד 10. דרגה זו מוענקת לעתודאי בוגר לימודי רפואת שיניים במסלול בינה בטרם סיים קורס קצינים. חזותית, הדרגה ניראית כפס לבן בכותפת עליה כתוב "קצין רפואת שיניים". רופא שיניים במרפאה דרגה זו מוענקת לאחר השלמה חילית (בדומה לדרגה שמקבלים כל העתודאים בעלי תואר אקדמי בסיום ההשלמה החילית). מפקד מרפאה קטנה רופא שיניים במרפאה דרגה זו ניתנת עם הכניסה לשירות קבע של רופא שיניים עתודאי, או עם החזרה לשירות של רופא שיניים שאינו עתודאי. מפקד מרפאה בינונית סגן מפקד מרפאה גדולה רופא שיניים במרפאה ראש מדור אמו"ן ראש מדור הכשרות וקורסים קצין רפואת שיניים חיל הים ראש מדור דנטלי בבה"ד 10 בדרך כלל דרגה זו ניתנת בסיום או לקראת סיום התמחות. מפקד מרפאה גדולה ראש מדור ארגון ובקרה ראש מדור ביטוח מפקד מחלקה במרכז לרפואת שיניים רופא מומחה במרכז לרפואת שיניים קצין רפואת שיניים חיל אוויר קצין רפואת שיניים חיל המודיעין קצין רפואת שיניים פיקודי ראש מדור זיהוי וקבורה הדרגה הבכירה ביותר לקר"ש. ע' קרפ"ר לרפו"ש שהוא ראש מערך רפואת השיניים בצה"ל ומפקד מחלקת רפואת שיניים במפקדת קצין הרפואה הראשי מפקד המרכז לרפואת שיניים קצין רפואת שיניים חילי, קרש"ח, הוא האחראי על שירותי רפואת השיניים בזרועות. ישנם קציני רפואת שיניים חיליים בחיל האוויר, חיל הים וחיל המודיעין. קרש"ח אוויר, הוא ראש ענף רפואת שיניים בחיל האוויר ומשמש קציני מטה של קצין הרפואה החילי. קרש"ח ים הוא מפקד מרפאת השיניים בבסיס חיל הים בחיפה. קרש"ח מודיעין הוא מפקד מרפאת השיניים ביחידה 8200. קצין רפואת שיניים פיקודי, קרש"פ, הוא האחראי על שירותי רפואת השיניים בפיקודים. ישנם קציני רפואת שיניים פיקודיים בפיקוד צפון, פיקוד מרכז ופיקוד דרום. המרכז לרפואת שיניים
פחד ותיעוב בלאס וגאס

פחד ותיעוב בלאס וגאס (באנגלית: Fear and Loathing in Las Vegas: A Savage Journey to the Heart of the American Dream) הוא ספרו הרביעי והמפורסם ביותר של הסופר האמריקאי האנטר ס. תומפסון. הספר פורסם לראשונה בחלקים במגזין רולינג סטון בשנת 1971 ונכרך לספר באותה שנה. הסיפור נכתב בסגנון שהמצאתו מיוחסת לתומפסון - עיתונות גונזו. הספר תורגם לעברית על ידי אורי לוטן. מה שהחל ככתבת ספורט בת 300 מילים הפך לאחד ממאפייניה הבולטים של תרבות הסמים שרווחה בארצות הברית בשנים בהן נכתב. "פחד ותיעוב בלאס וגאס" מבוסס על חוויותיו האמיתיות של תומפסון. בספר - העיתונאי ראול דיוק (בן-דמותו של תומפסון) נשלח מטעם מעסיקו ללאס וגאס לסקר מרוץ אופנועי שטח וכנס של אנשי חוק בנושא סמים. הספר מספר את קורותיהם של דיוק וידידו עורך הדין ד"ר גונזו בלאס וגאס תוך תאורים כמעט-מופרכים של נטילת כמויות סמים עצומות - החל בקנאביס, קוקאין, LSD, מסקלין, אתר וכלה בסמים כמו "אדרנוכרום". סגנון הכתיבה יוצא הדופן ואופיו האקסצנטרי של תומפסון נותנים הצצה אל תוך ראשו של צרכן סמים פסיכדליים, במקום ובזמן בהיסטוריה בו סמים אלה היו נפוצים ביותר, אם כי תומפסון רומז שבלי ההתנסות עצמה לעולם לא יוכל אדם להבין זאת באמת. הוא מפנה לעג וביקורת כלפי המשטרה שחוסר יכולתה להילחם בתופעת הסמים נובעת בראש ובראשונה מבורות ואטימות, מבקר את יוזמיה של המלחמה המיותרת בווייטנאם ואת הממשל האמריקאי כולו, מעלה תהיות על האזרח האמריקני הממוצע שהולך בתלם ולא שואל את עצמו מדוע, ולא חוסך את ביקורתו גם מעמיתיו העיתונאים. הסיפור מהווה משל לחברה האמריקאית בתחילת שנות השבעים - תקופה בה התפוגגה המהפכה לה ייחלו ילדי הפרחים - ונותן פרשנות גרוטסקית למושג "החלום האמריקאי". הספר מלווה לכל אורכו בציוריו הפסיכדליים של ראלף סטידמן, ציורים שהפכו אף הם לפולחן בדומה לספר ולסרט. בשנת 1998 זכה תומפסון לתהילה מחודשת בעקבות סרט קולנוע שנעשה על פי הספר. הסרט בוים על ידי טרי גיליאם ומככבים בו ג'וני דפ בתפקיד ראול דיוק ובניסיו דל טורו בתפקיד ד"ר גונזו. הסרט, שנחשב באמריקה לסרט פולחן זכה בפופולריות רבה ובמועמדות לפרס דקל הזהב בפסטיבל קאן. בעקבות הסרט נחשף דור חדש של מעריצים לאישיותו וכתיבתו של תומפסון. "פחד ותעוב בלאס וגאס", במסד הנתונים הקולנועיים IMDb (באנגלית) פחד ותיעוב בלאס וגאס, באתר OCLC (באנגלית)
הונדה CR-X דל סול

הונדה CR-X דל סול (באנגלית: Honda CR-X del Sol) היא מכונית ספורט רודסטר בסגנון גג "Targa top" (אנ') אשר יוצרה על ידי יצרנית הרכב היפנית הונדה אשר יוצרה בין השנים 1992–1998 ביפן. מכונית רודסטר, 2 מושבים. 2 דלתות. מנוע קדמי. סוג הנעה: הנעה קדמית. מנועי בנזין. קיבולת מכל דלק - 45 ליטר. נפח תא מטען אחורי - 300 ליטר. "הונדה CR-X דל סול", שנת 1992 "הונדה CR-X דל סול", שנת 1997 "הונדה CR-X דל סול", שנת 1993 "הונדה CR-X דל סול" "הונדה CR-X דל סול" "הונדה CR-X דל סול" "הונדה CR-X דל סול" הונדה הונדה S500 הונדה S600 מדיה וקבצים בנושא הונדה CR-X דל סול בוויקישיתוף הונדה CR-X דל סול, סרטון באתר יוטיוב הונדה CR-X דל סול, סרטון באתר יוטיוב טרגה טופ - הוא סגנון גוף מכונית פתוחה למחצה עם קטע גג נשלף ומוט גלילה ברוחב מלא מאחורי המושבים "הונדה CR-X דל סול" classics.honestjohn.co.uk/reviews/honda/honda-crx "הונדה CR-X דל סול" autoevolution.com/cars/honda-crx-del-sol "הונדה CR-X דל סול" (בצרפתית) crxdelsol.fr "הונדה CR-X דל סול" zeperfs.com/en/fiche625-honda-crx-del-sol-vti
וולטר שירה הבן

וולטר מרטי "וואלי" שירה (באנגלית: Walter Marty Schirra;‏ 12 במרץ 1923 – 3 במאי 2007) היה אסטרונאוט בתוכנית מרקורי, תוכנית ג'מיני ותוכנית אפולו. נולד בהאקנסק, ניו ג'רזי. אביו היה גם כן טייס ושירת במלחמת העולם הראשונה. בשנת 1941 סיים לימודים במכללה להנדסה של ניוארק. ב-1945 סיים לימודים לתואר בוגר במדעים מאקדמיית הצי. בשנת 1957 סיים את בית הספר לקציני בטיחות. שנה מאוחר יותר סיים את בית הספר לטייסי ניסוי של הצי. לאחר תום לימודיו באקדמיית הצי, הוצב כסג"ם בסיירת המערכה אלסקה. השייטת יצאה ליפן, אך המלחמה הסתיימה לפני שהגיעו. ב־1946 הוצב בצי השביעי באוקיינוס השקט. סיים את בית הספר לטיס של הצי ב-1947. בין השנים 1948–1959 היה טייס בצי האמריקאי. ההצבה הראשונה שלו הייתה בטייסת הקרב ה־71. בין תפקידיו היו טייס על נושאת מטוסים וקצין מבצעים. השתתף כטייס במלחמת קוריאה. במלחמה זו טס 90 משימות קרביות בטייסת ההפצצה ה־154, והפיל שני מטוסי מיג. לאחר המלחמה לקח חלק בפיתוח טיל האוויר-אוויר סיידווינדר בתחנת ניסויי התחמושת של הצי, ואז הדריך טייסות מבצעיות בשימוש בטיל. הצטרף לנאס"א ב־9 באפריל 1959. ב־3 באוקטובר 1962 הטיס את מרקורי 8 (כונתה גם "סיגמה 7"), טיסה שנמשכה תשע שעות. היה טייס גיבוי של ג'מיני 3. בין ה־15 ל־16 בדצמבר 1965 היה מפקד הג'מיני 6A, החללית הראשונה שחברה לחללית אחרת בחלל, הג'מיני 7. ב־11 באוקטובר 1968 שוגר כמפקד אפולו 7. שירה הוא האסטרונאוט היחיד שטס בשלוש תוכניות החלל - מרקורי, ג'מיני ואפולו. שירה פרש משירות בנאס"א ובצי ב-1970 בדרגת קפטן (אלוף-משנה), ומאז כיהן בהנהלת מספר חברות פרטיות בתחום המימון, איכות הסביבה ואחרים. בשנת 1979 הקים חברת ייעוץ פרטית, בשם "שירה אנטרפרייזס". בשנים 1969–1976 היה נאמן של המכון הטכנולוגי של דטרויט. בשנים 1977–1982 היה יועץ לאוניברסיטת המדינה של קולורדו. בשנים 1983–1987 היה נאמן של המכללה הלאומית בדקוטה הדרומית. בשנת 2005 פורסם הספר "The Real Space Cowboys" ששירה היה שותף לכתיבתו. שירה נפטר במאי 2007 ממחלת הסרטן. קיבל מספר מדליות מנאס"א ומהצי. מדליית השירות המצטיין של נאס"א (פעמיים) מדליית נאס"א לשירות יוצא מן הכלל (פעמיים) מדליית השירות המצוין של הצי אות לגיון הכבוד הפיליפיני. דוקטור לשם כבוד בהנדסה אסטרונאוטית ממכללת לפאייט דוקטור לשם כבוד באסטרונאוטיקה מהמכללה להנדסה של ניוארק דוקטור לשם כבוד במדעים מאוניברסיטת דרום קליפורניה. מדיה וקבצים בנושא וולטר שירה הבן בוויקישיתוף אתר האינטרנט הרשמי של וולטר שירה הבן (באנגלית) וולטר שירה הבן באתר נאס"א (באנגלית) וולטר שירה הבן, באתר "Find a Grave" (באנגלית) וולטר שירה הבן, באתר אנציקלופדיה בריטניקה (באנגלית) וולטר שירה הבן, במסד הנתונים הקולנועיים IMDb (באנגלית)
פגישת מחזור (סרט)

פגישת מחזור (באנגלית: Spring Reunion) הוא סרט קולנוע אמריקאי משנת 1957 עם בטי האטון ודיינה אנדרוז בתפקידים הראשיים. זה היה סרטה האחרון של האטון לאחר שפרשה מסרטי פרמאונט בשנת 1952. אנדרוז היה בשלב זה בירידה בקריירה שלו. העלילה מתרכזת בפגישת מחזור של מסיימי בית ספר תיכון בשנת 1941 לאחר 15 שנה (בשנת 1956). בוגרי מחזור 1941 של בית הספר התיכון בעיירת החוף קרסון (שם פיקטיבי) בקליפורניה מתכנסים בשנת 1956 לפגישת מחזור והעלאת חוויות מהעבר. מכינים כיבוד עם פונץ', מסריטים קטעים מתקופת הלימודים, רוקדים ומרכלים. חלק נשארו רווקים וחלק הקימו משפחות. מלכת הכיתה הייתה מרגרט "מגי" ברוסטר (בטי האטון), כעת היא בת 33 ועדיין רווקה. היא עובדת במשרדו של אביה (רוברט סימון), סוכן נדל"ן מצליח. מגי קשורה לאביה וגרה אצל הוריה. יום לפני הטקס מגיעה אליה חברתה בארנה פורסט (ג'ין הייגן). ברנה נשואה ויש לה כעת ארבעה ילדים שמציקים לה כל הזמן וכעת היא רוצה קצת חופש מהם. התלמיד הבולט והמצליח במחזור היה פרד דייוויס (דיינה אנדרוז). מגי ודייב היו זוג בולט בכיתה אבל דרכיהם נפרדו. דייב מחליף מקומות עבודה ולא יציב ואביה של מגי מתנגד לקשר אתו. כעת מגי מנסה למכור את דירתו בקרסון. הוא מדוכדך ואינו רוצה להגיע לטקס. מגי חייבת להגיע לשם כי היא מופיעה בשיר. ג'ק פרייזר (גורדון ג'ונס), שהיה גם אז תלמיד בולט וכעת מקרין סרטים על תחרויות הפוטבול של המחזור, מתחיל לחזר אחרי בארנה והיא נענית לו. לאחר שמגי שרה את השיר המפורסם That old feeling (אנ') היא יוצאת עם פרד ומצטרפים אליהם ברנה ופרייזר. הוא מנסה לחזר אחריה וזה מחמיא לה אבל היא דוחה אותו למחר ואז הוא מתקשר ומודיעה לה לרווחתה שלא יוכל להגיע כי נתפס לו הגב. פרד לוקח את מגי לשיט בסירתו והם מצליחים בקושי לחזור לחוף כשחודרים מים לסירה והיא כמעט שוקעת. החוויה הזאת מחזקת את הקשר ביניהם, הם מתוודים על הקושי להיות בודד והם מחליטים להתחתן. אביה של מגי מקבל את הידיעה הזאת בחוסר רצון. הוא חושב שפרד בלתי יציב ומעדיף שמגי תישאר לצידו בבית והמשרד ולא אכפת לו שהיא מתקרבת להיות רווקה זקנה (בת 33). לבסוף הוא מציע לפרד משרה מכובדת בחברה כדי שהזוג יישאר לגור לידם. מגי מקבלת זאת אך פרד לא רוצה להיות קשור להוריה כשהיא מהססת הוא עוזב. ברגע האחרונה מגי מקבלת החלטה, עוזבת את הוריה ומצליחה לעלות על רכבו של פרד בדרך לנישואים. "פגישת מחזור", במסד הנתונים הקולנועיים IMDb (באנגלית) "פגישת מחזור", באתר AllMovie (באנגלית) "פגישת מחזור", במסד הנתונים הקולנועיים KinoPoisk (ברוסית) פגישת מחזור, באתר יוטיוב בטי האטון that old feelig, באתר יוטיוב
שיאולונגבאו

שיאולונגבאו (בסינית מפושטת: 小笼包, פין-יין: xiǎo lóng bāo) הוא סוג של באוזי ממחוז ג'יאנגסו, וספציפית מזוהה עם וושי ושנגחאי (שהייתה בעבר חלק ממחוז ג'יאנגסו). השיאלונג באו מאודה בסל אידוי מבמבוק (xiǎo lóng), וזה גם מקור שמו. יש להבדיל בינו לבין הכיסונים הסיניים הנפוצים ג'יאוזי, המאודים גם הם. במדינות דוברות אנגלית קוראים להן לפעמים "כיסוני מרק" (soup dumplings) כי נהוג למלאם במרק. מדיה וקבצים בנושא שיאולונגבאו בוויקישיתוף Food Lover's Guide to the World: Experience the Great Global Cuisines. Lonely Planet Food and Drink. Lonely Planet Publications. 2014. p. 29. ISBN 978-1-74360-581-3. נבדק ב-5 בנובמבר 2016. {{cite book}}: (עזרה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
טינקרבל: תחרות אפייה

טינקרבל: תחרות אפייה (באנגלית: Pixie Hollow Bake Off, "בייק אוף עמק הפיות") הוא סרט קומדיה קצר אמריקאי בהנפשה ממוחשבת משנת 2013, אשר לוקח חלק בסדרת הסרטים "טינקרבל" שמבוססת על הזיכיון "פיות דיסני" שבבעלות חברת וולט דיסני. עלילת הסרט עוקבת אחר טינקרבל וחברותיה שמתחרות בתחרות אפייה נגד ג'לטה וצוות הבישול שלה. הסרט בוים על ידי אליוט מ' בור, נכתב על ידי קייט קונדל, הופק על ידי ז'אן הירוטה, נערך על ידי ליסה לינדר והולחן על ידי זאין אפנדי. אולפני דיסניטון הפיקו את הסרט, כאשר הוא הונפש על ידי Arc Productions. בשונה משאר הסרטים בסדרה, הסרט לא הולחן על ידי ג'ואל מקנילי ולא הונפש על ידי Prana Studios. הסרט שודר במקור בבריטניה בערוץ דיסני ב-20 באוקטובר 2013 בהפצת Disney–ABC Domestic Television, ולאחר מכן, בשנת 2014, הופץ כבונוס למהדורות ה-Blu-ray של הסרט "טינקרבל ופיית הפיראטים", יחד עם 10 סרטים קצרים נוספים. עוד באותה שנה הסרט פורסם ב-Disney Movies Anywhere. בישראל הסרט שודר לראשונה בדיבוב עברי בשנת 2013 בערוץ דיסני. אורך הסרט הוא כ-6 דקות. ג'לטה דובבה באנגלית אמריקנית על ידי ג'יאדה דה לורנטיס ובאנגלית בריטית על ידי ליסה פוקנר, כאשר שתיהן מתחום הבישול. פוקנר שיתפה שהעבודה בסרט הייתה "מקסימה" ושהיא הייתה רוצה שתהיה לג'לטה סדרת טלוויזיה שבה היא אופה. במשך 339 שנים, ג'לטה אלופת האפייה וצוות הבישול שלה מכינים את אותה עוגה לכבוד המסיבה של קלריון, מלכת עמק הפיות. כשטינקרבל מציעה להכין עוגה שונה, ג'לטה מסרבת להכין אותה, וכך מתחילה תחרות אפייה בין טינקרבל וחברותיה נגד ג'לטה וצוות הבישול שלה - תחרות של מי תכין את העוגה הטובה ביותר. בסיום התחרות, העוגה של טינקרבל וחברותיה נראית יותר מושכת, אך המלכה קלריון לא אהבה את הטעם שלה, לעומת העוגה של ג'לטה והצוות שלה שנראתה רגילה והמלכה קלריון אהבה את הטעם שלה. במהלך הסרט טינקרבל וג'לטה מדברות על המתרחש בתחרות כמו בתוכנית מציאות. הדיבוב העברי של הסרט בוים על ידי אפרת קרצמן, והופק על ידי הדס מוזס. אתר האינטרנט הרשמי של טינקרבל: תחרות אפייה "טינקרבל: תחרות אפייה", במסד הנתונים הקולנועיים IMDb (באנגלית) "טינקרבל: תחרות אפייה", במסד הנתונים הקולנועיים KinoPoisk (ברוסית) טינקרבל: תחרות אפייה, במיזם "אישים" לתיעוד היצירה הישראלית מרצדס מיליגן, Disney Fairies Flit to DMA, באתר Animation Magazine‏, 1 ביולי 2014 דניאל פלקונר, Lisa Faulkner Exclusive Interview - 'The Pixie Hollow Bake Off', באתר Female First‏, 16 באוקטובר 2013
סטריפטוספונדילוס

סטריפטוספונדילוס (שם מדעי: Streptospondylus; מילולית: "חוליה הפוכה") הוא סוג דינוזאור טורף הקרוב למשפחת המגלוזאוריים (בעבר היה שייך למשפחה) והשתייך לקבוצה מגלוזאורים. הוא התקיים במשך סוף היורה שלפני 161 מיליון שנה ומאובניו התגלו לחופי צרפת במשך המאה ה-18. דינוזאור זה הוא אחד מראשוני הדינוזאורים שהתגלו (אך לא מאלה שתוארו), בידי החוקר הגרמני כריסטיאן אריך הרמן פון מייר (אנ'). בסוג נכלל מין אחד - Streptospondylus altdorfensis, על שם העיירה אלטדורף ביי נירנברג (אנ'). ממצאים אפשריים של הסוג התגלו גם באוקספורד, אך קשה להגדירם. דינוזאור זה היה ידוע כבר מ-1778, שם נחשפו כמה מהעצמותיו בשטחי "Marnes de Dives" שבנורמנדי, צפון-מערב צרפת. באזור התגלו מספר יצורים פרהיסטוריים כמו אמוניטים, דגים ודמויי-תנינאים ימיים ומאובניו נחשבו על פי חוקרים כמו ז'ורז' קיוויה לממצאים של הסוג Steneosaurus, מהמשפחה טלאוזאוריים. רק ב-1832 העריך פון מייר שהוא סוג תרופוד בשל מבנה החוליות ההפוכות מאלה של התנינים. הוא נתן לו את שם התרופוד הראשון שתואר. הדינוזאור היה טורף באורך 6 מטרים ומשקל של 500 ק"ג בקירוב והוא היה דומה למגלוזאורוס או לאאוסטרפטוספונדילוס (שבעבר היה מין בסוגו). מספר חוקרים רואים בסוג זה, שהוא בעל ממצאים חלקיים, מין בתוך הסוג מגנוזאורוס (Magnosaurus), כך שהוא מוטל בספק. מדיה וקבצים בנושא סטריפטוספונדילוס בוויקישיתוף סטריפטוספונדילוס, באתר GBIF (באנגלית)
הקורפוס החמישי (בריטניה)

הקורפוס ה-5 של הצבא הבריטי היה קורפוס בריטי, אשר השתתף במלחמת העולם הראשונה ובמלחמת העולם השנייה. בשנת 1876 הוחלט על הקמת 8 קורפוסים, ומטה הקורפוס ה-5 הוצב בסאליסבורי. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-5 הפך ל"פיקוד הצפון" עם מטה ביורק. ב-18 בפברואר 1915 הוקם מחדש הקורפוס ה-5 כחלק מהארמייה השנייה, והוא הועמד בפיקודו של הרברט פלומר. הקורפוס לחם בקרב איפר השני, שם ספג אבדות כבדות, ובאוגוסט 1916 הועבר תחת פיקוד ארמיית העתודה, עמה לחם במהלך הקרב על הסום. בשנת 1917 לחם הקורפוס בקרב איפר השלישי, ולאחר מכן הועבר תחת פיקוד הארמייה השלישית עמה לחם במהלך קרב קמברה. בשנת 1918 לחם הקורפוס במתקפת האביב ובמתקפת מאה הימים, ולאחר המלחמה פורק הקורפוס. ביוני 1940 הוקם הקורפוס מחדש, והועמד תחת פיקודו של קלוד אוקינלק. הקורפוס לחם במהלך מבצע לפיד, המערכה בתוניסיה, המערכה באיטליה, ובכלל זה פלישת בעלות הברית לאיטליה, קרב מונטה קאסינו, הקו הגותי ומתקפת האביב של בעלות הברית בצפון איטליה, ולאחר המלחמה פורק הקורפוס. הרברט פלומר (פברואר 1915–מאי 1915) אדמונד אלנבי (מאי 1915–אוקטובר 1915) יו פאנשווה (אוקטובר 1915–יולי 1916) אדוארד פאנשווה (יולי 1916–אפריל 1918) קמרון שוטה (אפריל 1918–1919) קלוד אוקינלק (1 ביוני 1940–10 ביולי 1940) ברנרד מונטגומרי (22 ביולי 1940–1 באפריל 1941) אדמונד שרייבר (1 באפריל 1941–8 במרץ 1942) צ'ארלס אלפרי (9 במרץ 1942–8 באוגוסט 1944) צ'ארלס קייטלי (1944–1945) הקורפוסים הבריטיים במלחמת העולם הראשונה
מימודקטילוס

מימודקטילוס (שם מדעי: Mimodactylus) הוא סוג של פטרוזאור מהקבוצה פטרנודונטואידה, שחי במשך הקרטיקון העליון שלפני 95 מיליון שנה בלבנון. הוא התגלה בשטחי "Hjoula" שבהר הלבנון, לבנון. המאובנים שלו חולצו בידי משלחת של אוניברסיטת אלברטה ותוארו ב-2019 בידי אלכסנדר קלנר ושותפיו. משמעות השם של הפטרוזאור היא מהקיצור MIM - קיצור של המוזיאון של ביירות, Mineral Museum והסיומת "פטרוס" - אצבע. שם המין Mimodactylus libanensis נובע מהימצאו בלבנון. פטרוזאור זה היה קרובו של הצירדקטילוס, והוא הכיל ממצאים כמעט שלמים למעט כמה חוליות וקצה האגן, לרבות גולגולת שלמה ולסת ישרה מלאה שיניים חרוטיות. מוטת הכנפיים של הפטרוזאור שנמצא הגיע ל-135 סנטימטרים והיא כנראה השתייכה לפרט צעיר. הפטרוזאור עופף לאורך דרומו של ים תטיס בחיפוש אחרי דגים, חסילונים וטרף דומה, אותו שלה בעזרת מקורו הגדול כמו של שקנאי. לעיתים בעוד הוא התעופף מעל פני המים הוא נחטף בידי זוחלים ימיים או כרישים שארבו לו. מדיה וקבצים בנושא מימודקטילוס בוויקישיתוף מימודקטילוס, באתר GBIF (באנגלית) First complete pterosaur from the Afro-Arabian continent: insight into pterodactyloid diversity באתר nature (באנגלית) הפטרוזאור המעופף שחי לידנו באתר ynet
מיצי לבלב

מיצי לבלב (באנגלית: Pancreatic juice) הם נוזלים המופרשים על ידי הלבלב, המכילים מגוון אנזימים, כולל טריפסינוגן, כימוטריפסינוגן, אלסטאזה, קרבוקסיפפטידאז, ליפאז לבלבי, נוקלאז ועמילאז. הלבלב ממוקם באזור הקרביים, ומהווה חלק עיקרי במערכת העיכול ונחוץ עבור תהליך עיכול תקין ולהטמעה לאחר מכן של חומרים מקרו-נוטריאנטים הנדרשים למחיה. מיצי לבלב הם אלקליים באופיים בשל הריכוז הגבוה של יוני ביקרבונט. ביקרבונט מועיל בנטרול חומצת הקיבה החומצית, ומאפשר שינויים אנזימאטיים יעילים. הפרשת מיצי הלבלב מווסתת בעיקר על ידי ההורמונים סקרטין והכולציסטוקינין, המיוצרים על ידי דפנות התריסריון, ועל ידי פעולת עצבוב אוטונומי. שחרור הורמונים אלה לדם מגורה על ידי כניסת עיסה (chyme) חומצית מהקיבה לתריסריון. הפרשת הלבלב היא תמיסה מימית של ביקרבונט שמקורו בתאי הצינור והאנזימים שמקורם בתאי האצינרים. הביקרבונט מסייע לנטרול החומציות הנמוכה של העיסה המגיעה מהקיבה, ואילו אנזימי העיכול מסייעים בפירוק החלבונים, השומנים והפחמימות להמשך עיבוד וספיגה במעי. מיצי לבלב מופרשים בתריסריון דרך פטמה (Papilla) בדפנות התריסריון. לחלק מהאנשים יש גם צינור נוסף, הנקרא צינור הלבלב המשני (Accessory Pancreatic Duct), אשר עשוי להיות תפקודי (כלומר, גם הוא מרוקן את הפרשות הלבלב האקסוקריניות לתוך התריסריון) או שאינו תפקודי. מדיה וקבצים בנושא מיצי לבלב בוויקישיתוף Mellanby, J. (1926-06-22). "The secretion of pancreatic juice". The Journal of Physiology. 61 (3): 419–435. doi:10.1113/jphysiol.1926.sp002304. ISSN 0022-3751. PMC 1514823. PMID 16993803.
הקורפוס השביעי (בריטניה)

הקורפוס ה-7 של הצבא הבריטי היה קורפוס בריטי, אשר השתתף במלחמת העולם הראשונה ובמלחמת העולם השנייה. בשנת 1876 הוחלט על הקמת 8 קורפוסים, ומטה הקורפוס ה-7 הוצב ביורק, והוא כלל יחידות מיליציה אנגליות ואיריות. ב-14 ביולי 1915 הוקם הקורפוס ה-7 כחלק מהארמייה השלישית, והוא הועמד בפיקודו של תומאס סנואו. הקורפוס לחם במהלך הקרב על הסום, ובשנת 1917 הוא לחם בקרב אראס ובקרב קמברה. בשנת 1918 לחם הקורפוס במתקפת האביב, ובאפריל 1918 פורק הקורפוס. ביולי 1940 הוקם מחדש הקורפוס ה-7, על מנת להתכונן לפלישה גרמנית לבריטניה. הקורפוס פורק בדצמבר של אותה שנה ועל בסיסו הוקם הקורפוס הקנדי. תומאס סנואו (יולי 1915–ינואר 1918) ולטר נוריס קונגריב (ינואר 1918–אפריל 1918) אנדרו מק'נוטון (יולי 1940–דצמבר 1940) הקורפוסים הבריטיים במלחמת העולם הראשונה
טויוטה AE85

טויוטה AE85 (באנגלית: Toyota AE85 (אנ'), קרויה גם: Toyota Corolla Levin, Toyota Sprinter Trueno, Toyota Corolla DX) היא מכונית קופה, מתוצרת יצרנית הרכב היפנית טויוטה אשר יוצרה בין השנים 1983–1987 ביפן. דגמי "טויוטה AE85" שווקו ממאי 1983 "טויוטה AE85" חילקה את השלדה והעיצוב החיצוני עם דגם "Toyota AE86" (אנ') תצורות: 2 דלתות קופה, 3 דלתות הצ'בק. 2 דלתות. 2+2 מושבים. מנוע קדמי - 1.5 ליטר (מנוע קירור מים). סוג הנעה: הנעה אחורית. 1 מאייד מסוג "Aisan 3A-U". קיבולת מכל דלק - 50 ליטר. מקדם גרר - 0.35. צמיגים: 155 SR 13. יחס כוח / משקל: 93.94 כ"ס ל-1,000 ק"ג. טויוטה טויוטה סרה מדיה וקבצים בנושא טויוטה AE85 בוויקישיתוף טויוטה AE85, סרטון באתר יוטיוב ההיסטוריה של 75 שנים לטויוטה toyota-global.com/company/history_of_toyota/75years/vehicle_lineage/family_tree/index "טויוטה AE85", דגם "1500 SR", תצורה 3 דלתות, שנת 1983 -מפרט carfolio.com/specifications/models "טויוטה קורולה AE85", שנת 1985 superstreetonline.com/features/0402-impp-1985-toyota-corlla-ae85 "טויוטה AE85" club4ag.com/tech-data/tech-specs/ae86-model
צ'אד גייבל

צ'ארלס בטס (באנגלית: Charles Betts; נולד ב-8 במרץ 1986) הידוע יותר בשם הבמה שלו, צ'אד גייבל הוא מתאבק אמריקאי, המופיע בארגון ההיאבקות WWE, בתוכנית הדגל Raw. בטס השתתף כמתאבק באולימפיאדת לונדון 2012, כשבשלהי שנת 2013 הוא חתם ב-WWE ולאחר מכן נשלח לאימונים במתחם הפיתוח של NXT. בטס הופיע ב-NXT תחת שם הבמה צ'אד גייבל, כשבמהלך תקופה זו הוא היה מתאבק זוגות לצד שותפו, ג'ייסון ג'ורדן. לפני שהם זומנו לרוסטר הראשי בשנת 2016, השניים זכו באליפות הזוגות של NXT. ברוסטר הראשי, השניים זכו גם באליפות הזוגות של סמאקדאון לפני שנפרדו באמצע שנת 2017. לאחר מכן, הוא חבר לשורות המתאבק שלטון בנג'מין, לפני שגייבל הועבר למותג Raw כחלק מהסופרסטאר שייק-אפ לשנת 2018. במהלך תקופתו במותג זה, הוא הצטוות יחדיו עם בובי רוד, כשהם אף זכו באליפות הזוגות של Raw בדצמבר 2018. לאחר זכייתו בתואר זה, הוא הפך למתאבק השני (לאחר שותפו בעבר, ג'ייסון ג'ורדן) אשר החזיק באליפות הזוגות של Raw, סמאקדאון ו-NXT. בטס היה אלוף בתי הספר התיכוניים של מינסוטה. הוא ניצח את ג'ורדן הולם במבחני הקבלה האולימפיים בקטגוריית 84 ק"ג. הוא העפיל לאולימפיאדת 2012, שבה הוא ניצח את קייטאני גרהאם ממיקרונזיה בסיבוב העפלה, אך הודח בסיבוב לאחר מכן על ידי פבלו שוריי מקובה. בטס נשוי לקריסטי אוליבר מאז 19 ביוני 2011. לשניים יש ביחד שלושה ילדים. הישגים במגזין ההיאבקות Pro Wrestling Illustrated - PWI PWI דירג אותו במקום ה-83 מתוך 500 המתאבקים הטובים ביותר לשנת 2019 הישגים בארגון ההיאבקות World Wrestling Entertainment - WWE אליפות הזוגות של Raw (פעמיים, נוכחי) - ביחד עם בובי רוד (1) ואוטיס (1) אליפות הזוגות של סמאקדאון (פעם אחת) - ביחד עם ג'ייסון ג'ורדן אליפות הזוגות של NXT (פעם אחת) - ביחד עם ג'ייסון ג'ורדן הישגים במגזין ההיאבקות Wrestling Observer Newsletter - WON טירון השנה (2015) המתאבק הכי פחות מוערך (2019) הגימיק הגרוע ביותר (2019) - כשורטי ג'י מדיה וקבצים בנושא צ'אד גייבל בוויקישיתוף צ'אד גייבל, ברשת החברתית אקס (טוויטר) צ'אד גייבל, באתר olympedia.org צ'אד גייבל, באתר United World Wrestling צ'אד גייבל, באתר WWE.com להיאבקות מקצועית צ'אד גייבל, באתר Online World of Wrestling צ'אד גייבל מברך את הולדת בתו השנייה שורטי ג'י ואשתו מברכים את הולדת בנם השלישי